|  |
| --- |
| številka: 007-577/2022/10 |
| Ljubljana, 23. 1. 2023 |
| EVA: 2022-2430-0128 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA:  | Uredba o subvencijah za nakup lesnih peletov – predlog za obravnavo – novo gradivo št. 1 |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in šestega odstavka 10. člena Zakona o nujnem posredovanju za obravnavo visokih cen energije (Uradni list RS, št. 158/22) je Vlada Republike Slovenije na … seji dne … pod točko … sprejela naslednji S K L E P :Vlada Republike Slovenije je izdala Uredbo o subvencijah za nakup lesnih peletov in jo objavi v Uradnem listu Republike Slovenije. Barbara Kolenko Helbl generalna sekretarka Sklep prejmejo:* Ministrstvo za infrastrukturo
* Ministrstvo za finance
* Služba Vlade Republike Slovenije za zakonodajo
* Generalni sekretariat Vlade Republike Slovenije
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Bojan Kumer
* mag. Tina Seršen, državna sekretarka
* mag. Hinko Šolinc, generalni direktor
* Mira Žnidarič, sekretarka
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Zakon o nujnem posredovanju za obravnavo visokih cen energije (Uradni list, št. 158/2022) (v nadaljnjem besedilu: zakon) v 10. členu ureja subvencije za nakup lesnih peletov, ki se bodo zagotavljale iz sredstev centra za podpore.Predlog uredbe ureja način izplačila, podrobnejše pogoje glede dokazil in izplačil upravičencem ter podrobnejšo vsebino spletne aplikacije za uveljavljanje subvencije za nakup lesnih peletov skladno zakonom, ki centru za podpore nalaga izplačevanje subvencij za nakup lesnih peletov. Center za podpore bo v roku 1 meseca po uveljavitvi omenjenega zakona in sprejemu te uredbe omogočil oddajo vlog za pridobitev subvencije preko spletne aplikacije in sicer za fizične osebe, ki razpolagajo z vgrajeno kurilno napravo na lesne pelete (upravičenci) ter so v obdobju med 1. 9. 2022 in 31. 12. 2022 opravile nakup peletov za ogrevanje svojega gospodinjstva. Uredba nima finančnih posledic za državni proračun. Sredstva za subvencije se zagotavljajo iz sredstev za podpore, ki jih upravlja center za podpore. Novo gradivo št. 1 vsebuje popravek tretjega odstavka 3. člena predloga uredbe, in sicer se spreminjajo možnosti glede načina oddaje vlog in identifikacije upravičencev, in popravek prvega odstavka 5. člena, ki določa katere podatke lahko hrani in obdeluje center za podpore. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:/  |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za infrastrukturo |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

/1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:****II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR: /** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NENENE |
| Gradivo (predpis) je bilo poslano v mnenje:Gradivo je bilo v javni obravnavi od dne 23.12.2022 do dne 7. 1. 2023.  |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| Gradivo je bilo objavljeno na e-demokraciji in obvestilo na portalu Energetika. |
| Datum objave: 23. 12. 2022Upoštevani so bili:* v celoti,
* večinoma,
* delno,
* **niso bili upoštevani**.

V javni obravnavi je prispela ena pripomba s strani Zveze potrošnikov Slovenije. Ministrstvo za infrastrukturo je pripombo pregledalo in obravnavalo. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| **mag. Tina Seršen****državna sekretarka** |

PRILOGA:

* predlog Uredbe o subvencijah za nakup lesnih peletov

**PREDLOG**

Na podlagi šestega odstavka 10. člena Zakona o nujnem posredovanju za obravnavo visokih cen energije (Uradni list RS, št. 158/22), Vlada Republike Slovenije izdaja

**UREDBO O SUBVENCIJAH ZA NAKUP LESNIH PELETOV**

**1. člen**

Ta uredba določa način izplačila subvencije za nakup lesnih peletov (v nadaljnjem besedilu: subvencija), podrobnejše pogoje glede dokazil in izplačil ter podrobnejšo vsebino spletne aplikacije za uveljavljanje subvencije.

**2. člen**

(1) Do subvencije je upravičena fizična oseba, ki razpolaga z vgrajeno kurilno napravo za običajne potrebe oskrbe s toplotno energijo svojega gospodinjstva v Republiki Sloveniji in pri tem kot gorivo uporablja lesne pelete ter je v obdobju od 1. septembra 2022 do 31. decembra 2022 opravila nakup peletov za ogrevanje svojega gospodinjstva.

(2) Fizična oseba, ki razpolaga z vgrajeno kurilno napravo, lahko za vložitev vloge pooblasti drugo osebo.

(3) Za eno kurilno napravo je ne glede na število opravljenih nakupov možno vložiti zgolj eno vlogo za pridobitev subvencije.

(4) Če v stavbi več gospodinjstev uporablja isto kurilno napravo, se za skupno kurilno napravo vloži ena vloga za pridobitev subvencije.

**3. člen**

(1) Center za podpore vzpostavi spletno aplikacijo za uveljavljanje subvencije.

(2) Vloga, ki jo upravičenec vloži preko spletne aplikacije, vsebuje naslednje:

a) dokazilo o vgrajeni napravi:

- fotografija naprave, ki izkazuje lokacijo kurilne naprave v prostoru,

- račun za vgrajeno kurilno napravo na pelete, ali

- dokazilo o opravljeni dimnikarski storitvi za to kurilno napravo;

b) dokazilo o nakupu peletov:

- račun, na katerem sta razvidna naziv, matična ali davčna številka prodajalca, količina peletov, datum nakupa, datum dobave in cena; če je bilo opravljenih več nakupov za različne količine peletov, se pošljejo vsi računi v eni prilogi;

c) pooblastilo, če vlogo vloži pooblaščenec upravičenca.

(3) Vloga za pridobitev subvencije se odda v elektronski obliki preko spletne aplikacije centra za podpore, v kateri se upravičenec identificira z elektronskim podpisom, ki ni enakovreden kvalificiranemu elektronskemu podpisu, z uradno dodeljeno identifikacijsko številko ali drugim enoličnim identifikatorjem, ki ga za potrebe elektronskega poslovanja določi center za podpore. Vloga se lahko odda tudi v fizični obliki.

(4) Z oddajo vloge vlagatelj oziroma pooblaščenec prevzema vso kazensko in materialno odgovornost za resničnost in točnost podatkov.

(5) Podrobnosti glede oddaje vloge center za podpore določi v javnem pozivu, ki ga objavi na spletni strani in v Uradnem listu Republike Slovenije.

(6) Komunikacija med upravičenci in centrom za podpore poteka na elektronski način.

**4. člen**

(1) Center za podpore objavi seznam odobrenih vlog po identifikacijskih številkah na spletni aplikaciji do petega delovnega dne v mesecu, ki sledi mesecu odobritve vloge.

(2) Subvencija se upravičencu izplača na bančni račun naveden v vlogi v roku 30 dni od vročitve odločbe o odobritvi vloge.

**5. člen**

(1) Center za podpore vodi dokumentacijo, na podlagi katere se dodeljuje subvencija. Dokumentacija vsebuje ime in priimek, naslov in davčno številko upravičenca ter podatke o kurilni napravi, višini subvencije, dokazilih in izplačilih.

(2) Dokumentacija se hrani 5 let od zadnje dodelitve subvencije.

**KONČNA DOLOČBA**

**6. člen**

Ta uredba začne veljati naslednji dan po objavi v Uradnem listu Republike Slovenije.

Št. xxx

Ljubljana, dne xx. xx 2023

EVA 2022-2430-0128

Vlada Republike Slovenije

dr. Robert Golob
predsednik

**OBRAZLOŽITVE ČLENOV**

**K 1. členu**

Ta člen določa vsebino uredbe, ki ureja način izplačila, podrobnejše pogoje glede dokazil in izplačil upravičencem ter podrobnejšo vsebino spletne aplikacije za uveljavljanje subvencije za nakup lesnih peletov skladno z 10. členom Zakona o nujnem posredovanju za obravnavo visokih cen energije.

**K 2. členu**

Upravičenci do subvencije so fizične osebe, ki razpolagajo z vgrajeno kurilno napravo za običajne potrebe oskrbe s toplotno energijo svojega gospodinjstva v Republiki Sloveniji in pri tem kot gorivo uporablja lesne pelete. Člen določa, da je možno predložiti za eno kurilno napravo eno vlogo, z možnostjo pooblastitve druge osebe za predložitev vloge. Višina subvencija se bo izplačevala največ za pet ton peletov.

**K 3. členu**

Ta člen opredeljuje podrobnejšo vsebino in način delovanja spletne aplikacije centra za podpore, ter obvezne sestavine vloge, ki jo upravičenec predloži preko spletne aplikacije. Vloga za pridobitev subvencije se odda v elektronski obliki preko spletne aplikacije centra za podpore, v kateri se upravičenec identificira z elektronskim podpisom, ki ni enakovreden kvalificiranemu elektronskemu podpisu, z uradno dodeljeno identifikacijsko številko ali drugim enoličnim identifikatorjem, ki ga za potrebe elektronskega poslovanja določi center za podpore. V primeru dvoma, kdo je vložil vlogo, organ postopa po zakonu, ki ureja splošni upravni postopek, kot če vloga ni podpisana oziroma če dvomi v pristnost podpisa. Vloga se lahko odda tudi v fizični obliki. Podrobnosti glede oddaje vloge center za podpore določi v javnem pozivu, ki ga objavi na spletni strani in v Uradnem listu Republike Slovenije.

**K 4. členu**

Člen opredeljuje objavo seznama odobrenih vlog na spletni aplikaciji in način izplačila subvencije.

**K 5. členu**

Člen opredeljuje upravljanje z dokumentacijo in podatki, na podlagi katerih se dodeljuje subvencija in hrambo dokumentacije. Center za podpore oziroma gospodarska družba, ki izvaja gospodarsko javno službo dejavnosti centra za podpore skladno z zakonom, ki ureja spodbujanje rabe obnovljivih virov, je skladno z Zakonom o oskrbi z električno energijo pooblaščen za upravljanje in obdelovanje podatkov za izvajanje nalog te gospodarske javne službe. Upravičenci bodo v vlogi potrdili, da se strinjajo s hrambo in obdelavo teh podatkov.

**K 6. členu**

Člen določa začetek veljavnosti uredbe.